 Axmed Maxamed Maxamuud Siilaanyo oo isagu soo afmeeray maalinta toddobaad ee ololaha xisbiga KULMIYE, isla markaana cod dheer bulshada reer Somaliland ugu sheegay inay murrashax Muuse Biixi iyo ku-xigeenkiisa hoggaaminta dalka u daba-fadhiistaan, ayaa shaaciyey inuu ummadda u cugay murrashaxiin sii ambo-qaadi kara horumarkii uu dalka ka sameeyey muddadii uu hoggaaminta soo hayey, waxaannu yidhi, Si horumarka iyo waxqabadka xisbiga KULMIYE uu taabbogeliyey, halkaa uu uga sii tisqaado waxaan ugu baaqayaa, shacbiga Somaliland inay taageeraan, isla markaana u codeeyaan, murrashaxiinta Xisbiga KULMIYE. 